open-index/open-wikipedia-markdown huggingface dataset:
ლებომბოს მთები

**ლებომბოს მთები** () — ვიწრო მთების ჯაჭვი, სიგრძით 800 კმ, გადაჭიმული კვაზულუ-ნატალის პროვინციის ქალაქ ჰლუჰლუვედან სამხრეთში ლიმპოპოს პროვინციის ქალაქ პუნდა-მარიამდე ჩრდილოეთში სამხრეთ აფრიკის რესპუბლიკაში. მთების ჯაჭვის ზოგიერთი მონაკვეთი მდებარეობს არა მარტო სამხრეთ აფრიკის რესპუბლიკაში, არამედ მოზამბიკში და ესვატინში.

## გეოგრაფია 
მთების ჯაჭვი შედარებით დაბალი სიმაღლისაა — 450 მეტრიდან 800 მეტრამდე. ყველაზე უფრო მაღალი პიკია — მანანგის მთა 776 მეტრი სიმაღლით. ლონგვეს მთა — სიმაღლით 480 მეტრი ლებომბოს ქედის ყველაზე უფრო მაღალი წერტილია მდინარე ლეტაბას ჩრდილოეთით. 

ამ მთებს უკავიათ ესვატინში ლუბომბოს ოლქის მნიშვნელოვანი ნაწილი. ამ რაიონში მდებარეობენ ქალაქები: სიტეკი (ესვატინი) — მთების ჯაჭვის ცენტრში, ლუბჰუკუ — დასავლეთში, მაიალუკა და ბიგ-ბენდი სამხრეთში; მდინარე მაპუტუ მიედინება მთის ქედის სამხრეთი ნაწილის გვერდით. ჩრდილოეთით მდებარეობენ ქალაქები: სიმუნიე (ესვატინი), ტამბანკულუ და ნამააჰა (მოზამბიკი), ასევე მლავულას ნაკრძალი და მდინარე მბულუზი.

ზოგი მდინარე, მათ შორის კომატი, პონგოლა, მკუზე და ლუსუტფუ, კვეთავენ მთებს დასავლეთიდან აღმოსავლეთისკენ.

ქედის დასახელება წარმოშობილია ზულუს ენის სიტყვისგან *ubombo*, რომელიც ნიშნავს «დიდ ცხვირს».

## გეოლოგია 
გეოლოგიური თვალსაზრისით მთების ჯაჭვი მონოკლინურია, რიფტული ვულკანური ველის ნაწილი. ლებომბოს მონოკლინი გადაჭიმულია ჩრდილოეთისკენ და სამხრეთისკენ და ეშვება აღმოსავლეთისკენ. ის შედგება იურული პერიოდის ეფუზიური ქანების თანმიმდევრობისაგან, როგორც ბაზალტური, ასევე ლიპარიტული ლავებისაგან და ტუფებისაგან. თანმიმდევრობა მნიშვნელოვანწილად განლაგებულია კარუს ჰორიზონტალურ სუპერჯგუფში, რომელიც შედგება დანალექი ქანებისაგან, დასავლეთით კალაჰარის ფილაქანისაგან, ხოლო აღმოსავლეთით გადაკრულია დანალექი ქანებით, რომელთა ასაკია ცარცული პერიოდიდან უფრო თანამედროვემდე. მყარი ლიპარიტების და ეროზირებული ბაზალტების მონაცვლეობამ მოიტანა კუესტას პარალელური ციცაბო ქედების ჯგუფის გაჩენა, რომლებიც ერთმანეთისაგან გამოყოფილია სავანური ვაკით.

## ისტორია 
ლებომბოს მთების გამოქვაბულებში აღმოჩენილი იქნა ქვის საშუალო საუკუნეების დასახლების კვალი. ამ მთის ჯაჭვის რაიონში 1840 წელს მოკლული იქნა ზულუსების ბელადი დინგაანი. 1986 წლის 19 ოქტომბერს მოზამბიკის პრეზიდენტის სამორა მაშელის თვითმფრინავმა ლებომბოში განიცადა კატასტროფა დაუდგენელ ვითარებაში, როდესაც ის უკან მოფრინავდა ლუსაკის მოლაპარაკებებიდან, სადაც სამხრეთ აფრიკის რესპუბლიკის ხელისუფლებასთან განიხილებოდა აპარტეიდის საკითხები. სამორა მაშელი დაიღუპა 34 სხვა მგზავრთან ერთად. 1999 წლის 19 იანვარს მბუზინისთან ახლოს საზეიმოდ გაიხსნა მოზამბიკელი არქიტექტორის ჟო ფორაშის ნამუშევრის მონუმენტი ამ ავიაკატასტროფის ხსოვნის პატივსაცემად.

## ეროვნული პარკები 
მთის ჯაჭვის ნაწილი მდებარეობს კრიუგერის და პჰონგოლოს ეროვნული პარკების ტერიტორიებზე.

## რესურსები ინტერნეტში
* სტატია ლებომბოს გეოლოგიის შესახებ (ინგლ.).
* სტატია 1945 წელს ლებომბოში არქეოლოგიური გათხრების შესახებ (ინგლ.).

## სქოლიო
კატეგორია:სამხრეთ აფრიკის რესპუბლიკის ქედები
კატეგორია:მოზამბიკის ქედები
კატეგორია:ესვატინის ქედები
უფლისწული და მათხოვარი

**უფლისწული და მათხოვარი** () — ამერიკელი მწერლის, მარკ ტვენის ერთ-ერთი ყველაზე გავრცელებული ისტორიული ჟანრის რომანი. გამოიცა 1881 წელს. რომანი მოგვითხრობს მე-16 საუკუნის ინგლისში მიმდინარე მოვლენებს.

## სიუჟეტი 
სიუჟეტი იწყება 1537 წელს, ინგლისის მეფის, ჰენრი VIII-ის ვაჟის, ედუარდისა და მაწანწალა თომასის დაბადებით. ორივე მათგანი ზუსტად ერთ წელს, ზუსტად ერთ დღეს დაიბადა, მაგრამ მათი დაბადებით გამოწვეული სიხარული რადიკალურად განსხვავდება ერთმანეთისაგან. შემდგომში, მარკ ტვენი გვესაუბრენა მათ შორის არსებული არაჩვეულებრივი მსგავსების შესახებ.

თომი მუდმივად ოცნებობს, რომ იყოს მეფე. 1547 წელს, ის შემთხვევით მოხვდება მეფის სასახლესთან, სადაც მას კარისკაცი აგდებს, მაგრამ პრინცი ედუარდი იცავს მას და შეჰყავს თავის ოთახში. თომი უამბობს პრინცს თავისი ცხოვრების შესახებ. ედუარდს გაუჩნდება სურვილი, რომ ჩაიცვას თომის ტანსაცმელი და ქუჩაში გავიდეს. როცა ისინი ტანსაცმელებს გაცვლიან, აღმოაჩენენ არაჩვეულებრივ მსგავსებას მათ შორის. ედუარდი გამოდის სასახლიდან, სადაც კარისკაცი მას აგდებულად ექცევა, რადგან ჰგონია რომ ის მაწანწალა თომია.

ამასობაში, თომი რადიკალურად იცვლება. ის ნანობს თავის გადაწყვეტილებას და იწყებს მტკიცებას, რომ არ არის უფლისწული. სასახლეში მაცხოვრებლებს კი არ სჯერათ მისი, რადგან ის არაფრით განსხვავდება უფლისწულისაგან. მათ ის დაავადებული ჰგონიათ. ჰენრი VIII იღუპება და ტახტი თომს რჩება. ხოლო ნამდვილი უფლისწული თომის მამამ სახლში წაიყვანა, არ მოუსმინა რა მის მტკიცებას, რომ უფლისწულია.

იწყება თომისთვის აუტანელი ცხოვრება. მან არ იცის სასახლეში მოქცევის წესები, არ იცის როგორ უნდა მიირთვას საჭმელი და ა.შ. ეს ყველაფერი ყველაში ეჭვს აჩენს, მაგრამ ვერავინ იჯერებს, რომ შესაძლოა, ვინმე ასე ჰგავდეს ნამდვილ მომავალ მეფეს.

1547 წლის 20 თებერვალს მეფის კორონაციაა დაგეგმილი. ამ დღეს, თომი განსაკუთრებულად განერვიულებია და ნატრობს, რომ ედუარდი დაბრუნდეს და დაიკავოს მისი კუთვნილი ტახტი. ასეც მოხდება: ედუარდი ზუსტად კორონაციის დღეს დაარწმუნებს სამეფო კარს, რომ ის არის ნამდვილი მეფე და თავის ადგილს დაიბრუნებს.

## რესურსები ინტერნეტში 
* უფლისწული და მათხოვარი

კატეგორია:1881 წლის რომანები
კატეგორია:მარკ ტვენის ნაწარმოებები
ერნესტ დელი

**ერნესტ დელი** (; დ. 16 იანვარი, 1952, სანტა-მონიკა) — ამერიკელი ადვოკატი და კომპანია ZeniMax-ის უფროსი მრჩეველი 2017-2021 წლებში. 1999-2017 წლებში იყო ამავე კომპანიის პრეზიდენტი.

## რესურსები ინტერნეტში
* ერნესტ დელი — Bloomberg.com

## სქოლიო
კატეგორია:დაბადებული 16 იანვარი
კატეგორია:დაბადებული 1952
კატეგორია:ამერიკელი ადვოკატები
კატეგორია:ZeniMax Media
კატეგორია:ცოცხალი ადამიანები
კამპოტის ზოოპარკი

**კამპოტის ზოოპარკი** — ზოოპარკი კამბოჯის ქალაქ კამპოტიდან 10 კმ-ში. იგი 1999 წელს დაარსდა და 2000 წელს სენატორმა ნჰიმ ვანდამ გახსნა, რომელმაც 2014 წელს მიისაკუთრა ის და მასთან ერთად ბაიაპის ზოოპარკი, პრეი-ვენგის პროვინციის კამჩაი მეარის რაიონში. კამპოტის ზოოპარკის ფართობი 23 ჰექტარია, რის გამოც იგი სიდიდით მეორე ზოოპარკია კამბოჯაში.

2006 წელს, ზოოპარკში ცხოვრობდა 52 სახეობის 150-ზე მეტი ცხოველი, რასაც შემდეგ დაემატა ოთხი ბეჰემოთი, ოთხი ზებრა და რამდენიმე სირაქლემა.
2011 წელს, კამპოტის ზოოპარკი თანამშრომლობდა ფნომ-ტამაოს ბუნების დაცვისა და გადარჩენის ცენტრთან, რათა გაეუმჯობესებინათ ცხოველთა ვოლიერები.

## რესურსები ინტერნეტში
* Elephants in Kampot Teuk Chhou zoo in Cambodia in the elephant database

## სქოლიო
კატეგორია:კამბოჯის ზოოპარკები
აგრიპა მენენიუს ლანატუსი

**აგრიპა მენენიუს ლანატუსი**, ზოგჯერ **მენენიუს აგრიპა**  (ლათ. *Agrippa Menenius Lanatus*) — რომაელი პოლიტიკოსი. ძვ. წ. 503 წელს აგრიპა რომის რესპუბლიკის კონსულად აირჩიეს, მისი თანაკონსული იყო ტიტუს მენენიუს ლანატუსი. კონსულობის პერიოდში მან და მისმა თანაკონსულმა საბინებთან ბრძოლაში გაიმარჯვეს და ტრიუმფით დაჯილდოვდნენ. ისტორიკოს ტიტუს ლივიუსის ჩანაწერების მიხედვით, ამავე წელს, რომის კოლონიური ლათინური ქალაქები პომეცია და კორა აჯანყდნენ, ლივიუსის მიხედვით აჯანყების დროს აგრიპა მენენიუსი მეთაურობდა რომაელთა ჯარს ქალაქ პომეციის აჯანყებულთა წინააღმდეგ.

## რესურსები ინტერნეტში 
* რომის კონსულების სია
* რომის რესპუბლიკი კონსულები
* რომის კონსულები და მათი მმართველობა 
* რომის რესპუბლიკი კონსულების ჩამონათვალი

## სქოლიო 
კატეგორია:რომის რესპუბლიკის კონსულები
კატეგორია:მენენიუსები
კატეგორია:გარდაცვლილი ძვ. წ. 493
კატეგორია:ძვ. წ. VI საუკუნის რომაელები
კატეგორია:ძვ. წ. V საუკუნის რომაელები
კატეგორია:დაბადების წელი უცნობია
ზაგრების ზოოპარკი

**ზაგრების ზოოპარკი** () — ზოოპარკი მაქსიმირის პარკის ფარგლებში, ზაგრებში, ხორვატია. იგი ზაგრების სტადიონ მაქსიმირთან მდებარეობს, სადაც დიდი საფეხბურთო მატჩები და როკ-კონცერტები იმართება.

## რესურსები ინტერნეტში
*
*Novi projekti i sve više sadržaja za posjetitelje  
*Gradi se novi zoološki vrt, gotovo četiri puta veći od maksimirskog!  

## სქოლიო
კატეგორია:ხორვატიის ზოოპარკები
მაპუტუს ყურე

მინი|250პქ|ხედი კოსმოსიდან
**მაპუტუს ყურე** (ადრინდელი დასახელება *დელაგოა*; , *Baía da Lagoa*) — ყურე, ერთ-ერთი საუკეთესო ნავსაყუდელი ინდოეთის ოკეანეში. მდებარეობს მოზამბიკის სრუტის სამხრეთში, მოზამბიკის სანაპიროსთან.

ყურის სიგრძე შეადგენს დაახლოებით 112 კმ-ს, სიგანე — 25-დან 40 კმ-მდეა, სიღრმე — 10-დან 16 მეტრამდე. სანაპირო ვაკიანია, ჭაობიანი, დაფარული ტყით. ყურესთან შეერთების ადგილას ჩამავალი მდინარეები (მაგალითად, ლიმპოპო) წყლითაა ამოვსებული და ქმნიან უბეებს. მოქცევის სიდიდე შეადგენს 1,8-დან 5 მეტრამდე. განვითარებულია თევზაობა (კიბორჩხალების დაჭერა). მთავარი პორტია — მაპუტუ.

## რესურსები ინტერნეტში 
* 
* WorldStatesmen- Mozambique

კატეგორია:ინდოეთის ოკეანის ყურეები
კატეგორია:მოზამბიკის გეოგრაფია
რომის I ლეგიონი

**რომის I ლეგიონი** (ლათ: *Legio I Germanica*) — რომის რესპუბლიკის, მოგვიანებით კი რომის იმპერიის სამხედრო ლეგიონი. დაარსდა ძვ. წ. 48 წელს, მის შემადგენლობაში დაახლოებით 3 500 ჯარისკაცი შედიოდა. ლეგიონი აქტიური იყო ახ. წ.70 წლამდე.

## რესურსები ინტერნეტში 
* რომის ლეგიონები
* რომაული ლეგიონების სია 
* რომის იმპერიის ლეგიონები

კატეგორია:რომაული ლეგიონები
ოდენსეს ზოოპარკი

**ოდენსეს ზოოპარკი** — ზოოლოგიური პარკი ოდენსეში, დანია.

1930 წელს, ზოოპარკშიცხოვრობდა ორი მაიმუნი, ფარშევანგი, ირემი, ჯორი, კაჭკაჭი დაზღვის გოჭები. დღეს, ოდენსეს ზოოპარკში წარმოდგენილია 147 სახეობის 2 000-მდე ცხოველი მთელი მსოფლიოდან, როგორიცაა შიმპანზე, მაიმუნი, კატისებრი ლემური, ციმბირის ვეფხვი, გრევის ზებრა, ჟირაფი, პანდა, ამერიკული ლამანტინისებრნი, აფრიკული სირაქლემა, პინგვინები, ვარხვი, ჩვეულებრივი ფლამინგო, არა და გიგანტური კუ . 2008 წელს, ოდენსეს ზოოპარკი ფიუნის ყველაზე პოპულარული ტურისტული ადგილი, და მეცხრე დანიაში. 2013 წელს, ზოოპარკმა მიიღო „საუკეთესო ევროპაში“-ს ჯილდო საკუთარ კატეგორიაში (ზოოპარკები 500 000-მდე სტუმრით წელიწადში) . სტუმართა ყველაზე დიდი რაოდენობა დაფიქსირდა, როცა ოდენსეს ზოოპარკში 439,533 სტუმარი იყო ერთ წელიწადში (2001 წელს).

## სტუმართა რაოდენობა
* 2008: 430,363
* 2007: 420,254
* 2006: 378,373
* 2005: 433,795
* 2004: 410,525
* 2003: 417,370 (რეკორდული რაოდენობა)
* 2000: 310,000
* 1999: 335,000

## რესურსები ინტერნეტში
* Odensezoo.dk, official site

## სქოლიო
კატეგორია:დანიის ზოოპარკები
რომის III ლეგიონი

**რომის III ლეგიონი** (ლათ: *Legio III Cyrenaica*) — რომის რესპუბლიკის, მოგვიანებით კი რომის იმპერიის სამხედრო ლეგიონი. დაარსდა დაახლოებით ძვ. წ. 36 წელს, მის შემადგენლობაში სავარაუდოდ შედიოდა დაახლოებით 3500 ჯარისკაცი. ლეგიონი აქტიური იყო დაახლოებით V საუკუნემდე.

## რესურსები ინტერნეტში 
* რომის ლეგიონები
* რომაული ლეგიონების სია 
* რომის იმპერიის ლეგიონები

კატეგორია:რომაული ლეგიონები
ოპიტერ ვერგინიუს ტრიკოსტუსი

**ოპიტერ ვერგინიუს ტრიკოსტუსი** (ლათ. *Opiter Verginius Tricostus*) — რომის რესპუბლიკის კონსული ძვ. წ. 502 წელს, მისი თანაკონსული იყო სპურიუს კასიუს ვისცელინუსი. ვერგინიუსების ოჯახიდან ოპიტერი პირველი იყო, რომელიც კონსულად აირჩიეს. ოპიტერ ტრიკოსტუსი თანაკონსულ სპურიუს ვისცელინუსთან ერთად ავრუნკების წინააღმდეგ იბრძოდა, მათ ასევე აიღეს ქალაქი პომეცია. ტიტუს ლივიუსი წერს, რომ მოპოვებული გამარჯვების შემდეგ, ორივე კონსული ტრიუმფით დააჯილდოვეს. სავარაუდოდ ოპიტერ ვერგინიუსს ოთში შვილი ჰყავდა: პროკულუს ვერგინიუს ტრიკოსტუს რუტილუსი (კონსული ძვ. წ. 486 წელს) ტიტუს ვერგინიუს ტრიკოსტუს რუტილუსი (კონსული ძვ. წ. 479 წელს) ოპიტერ ვერგინიუს ტრიკოსტუს ესქვილინუსი (კონსული ძვ. წ. 478 წელს) აულუს ვერგინიუს ტრიკოსტუს რუტილუსი (კონსული ძვ. წ. 476 წელს).

## რესურსები ინტერნეტში 
* რომის კონსულების სია
* რომის რესპუბლიკი კონსულები
* რომის კონსულები და მათი მმართველობა
* რომის რესპუბლიკი კონსულების ჩამონათვალი

კატეგორია:რომის რესპუბლიკის კონსულები
კატეგორია:ძვ. წ. VI საუკუნის რომაელები
კატეგორია:ძვ. წ. V საუკუნის რომაელები
რომის VII ლეგიონი

**რომის VII ლეგიონი** (ლათ: *Legio VII Claudia*) — რომის რესპუბლიკის, მოგვიანებით კი რომის იმპერიის სამხედრო ლეგიონი. დაარსდა ძვ. წ. 65 წელს, უცნობია თუ რამდენი ჯარისკაცი შედიოდა მის შემადგენლობაში, სავარაუდოდ ლეგიონში 3 500 ჯარისკაცი მსახურობდა. ლეგიონი აქტიური იყო IV საუკუნემდე.

## რესურსები ინტერნეტში 
* რომის ლეგიონები
* რომაული ლეგიონების სია 
* რომის იმპერიის ლეგიონები

კატეგორია:რომაული ლეგიონები
რომის XI ლეგიონი

**რომის XI ლეგიონი** (ლათ: *Legio XI*) — რომის რესპუბლიკის სამხედრო ლეგიონი. დაარსდა ძვ. წ. 58 წელს, უცნობია თუ რამდენი ჯარისკაცი შედიოდა მის შემადგენლობაში, ლეგიონში დაახლოებით 6 000 ჯარისკაცი მსახურობდა. ლეგიონი აქტიური იყო ძვ. წ. 45 წლამდე.

## რესურსები ინტერნეტში 
* რომის ლეგიონები
* რომაული ლეგიონების სია 
* რომის იმპერიის ლეგიონები

კატეგორია:რომაული ლეგიონები
ლიეტუვის ზოოპარკი

**ლიეტუვის ზოოპარკი**, აგრეთვე ცნობილი როგორც კაუნასის ზოოპარკი — ერთადერთი ზოოპარკი ლიეტუვაში. მდებარეობს აზუოლინასის პარკში, სამხრეთ-დასავლეთ კაუნასში. ზოოპარკის ფართობი 15.9 ჰა-ს შეადგენს. 
მისი შექმნის ინიციატივა 1935 წელს, ლიეტუველმა ზოოლოგმა თადას ივანაუსკასმა გამოთქვა. ლიეტუვის ზოოპარკი 1938 წლის 1 ივლისს გაიხსნა. ამ დროისთვის ზოოპარკში 40-მდე ცხოველი იყო წარმოდგენილი. 2009 წლის მონაცემებით, ზოოპარკში 2 800 მწერი, თევზი, ქვეწარმავალი, ამფიბია, ფრინველი და ძუძუმწოვარია.

## რესურსები ინტერნეტში
* 
*  

## სქოლიო
კატეგორია:ლიეტუვის ზოოპარკები
დიმიტროვგრადის თემი (ბულგარეთი)

**დიმიტროვგრადის თემი** () — თემი სამხრეთ ბულგარეთში. შედის ხასკოვოს ოლქში. თემის მოსახლეობაა 55 179 ადამიანი, ხოლო ფართობი შეადგენს 567.6 კმ²-ს. მოიცავს 27 დასახლებულ პუნქტს. ადმინისტრაციული ცენტრია ქალაქი დიმიტროვგრადი.

## იხილეთ აგრეთვე
* ხასკოვოს ოლქი
* ბულგარეთის ადმინისტრაციული დაყოფა

## რესურსები ინტერნეტში
* ოფიციალური საიტი

კატეგორია:ხასკოვოს ოლქის თემები
კატეგორია:ბულგარეთის თემები
MachineGames

**MachineGames** (კორპორაციული სახელი MachineGames Sweden AB) — შვედური ვიდეო თამაშების შექმნელი კომპანია, რომელიც დაფუძნებული იქნა 2009 წელს, ქალაქ უფსალაში, ფრედრიკ იუნგდალის, იერკ გუსტაფსონის, იენს მათისის, ჩელემ ემანუელსონისა და მაიკლ უინის მიერ, რომლებიც იყვნენ კომპანია Starbreeze Studios წამყვანი თანამშრომლები. ამ კოლექტივმა წარსშულში შექმნა ისეთი თამაშები, როგორებიც არის „The Chronicles of Riddick: Escape from Butcher Bay“ (2004) და „The Darkness“ (2007).

2010 წლის ნოემბერში MachineGames შეიძინა Bethesda Softworks-მა, რომელიც არის ZeniMax Media-ს შვილობილი კომპანია. 2014 წელს MachineGames-მა შექმნა თამაში „Wolfenstein: The New Order“, სადაც გამოყენებულია id Tech 5 თამაშის ძრავა., ხოლო 2017 წელს მისი პირდაპირი გაგრძელება „Wolfenstein II: The New Colossus“.

## თამაშები
## რესურსები ინტერნეტში 
* 

## სქოლიო
კატეგორია:ვიდეო თამაშების კომპანიები შვედეთში
კატეგორია:ვიდეო თამაშების მწარმოებელი კომპანიები
კატეგორია:ZeniMax Media
კატეგორია:2009 წელს დაარსებული ვიდეო თამაშების კომპანიები
Tango Gameworks

**Tango Gameworks** — იაპონიაში დაფუძნებული ვიდეო თამაშების შემქმნელი კომპანია, რომელიც მდებარეობდა ტოკიოში, იაპონიაში. დააარსა „Resident Evil“-ის შემქნელმა სინძი მიკამიმ, 2010 წლის 1 მარტს. Tango Gameworks იყო ZeniMax Media-ის შვილობილი კომპანია. გაუქმდა 2024 წლის 7 მაისს.

## ისტორია
Tango Gameworks ფორმალურად გაიხსნა 2010 წლის 1 მარტს სინძი მიკამის მიერ. ამ პერიოდში, კომპანიას ჰყავდა, მხოლოდ 13 მოსამსახურე, თუმცა კომპანიის განცხადებით, კომპანიის თანამშრომელთა რაოდენობა 2012 წელს 65-მდე გაიზარდა. მიკამი იმედოვნებს თანამშრომელთა გაზრდას 100-მდე.

2010 წლის 28 ოქტომბერს ცნობილი გახდა, რომ Tango Gameworks შეისყიდა იქნა Zenimax-მა, რომელიც არის კომპანია Bethesda Softworks-ის მფლობელიც.

2012 წლის 25 აპრილს Tango Gameworks-მა დააანონსა კომპანიის პირველი პროექტი კოდური სახელწოდებით *Zwei*, თუმცა მოგვიანებით, სახელი შეიცვალა და დაერქვა *The Evil Within*, რომელიც საშუალებას აძლევდა მიკამის დაბრუნებულიყო Survival horror-ის ჟანრში.

## თანამშრომლები
Tango Gameworks-მა დაიქირავა მოსამსახურეები სხვადასხვა კომპანიიდან: Grasshopper Manufacture, Plainum Games, Clover Studio, Capcom და Game Republic-დან.

## თამაშები
## რესურსები ინტერნეტში
* 

## სქოლიო
კატეგორია:ვიდეო თამაშების მწარმოებელი კომპანიები
კატეგორია:ვიდეო თამაშების კომპანიები იაპონიაში
კატეგორია:ZeniMax Media
კატეგორია:2010 წელს დაარსებული კომპანიები
კატეგორია:იაპონიის გაუქმებული კომპანიები
Bethesda Game Studios Austin

**Bethesda Game Studios Austin** — ამერიკული ვიდეო თამაშების მწარმოებელი კომპანია, დაფუძნებული ოსტინში, ტეხასის შტატში. შექმნილი იქნა ZeniMax-ის მიერ 2012 წელს როგორც BattleCry Studios. 2012-2017 წლებში კომპანიას ხელმძღვანელობდა რიჩ ფოგელი  — ვიდეო თამაშების, *Ultima Online*-ისა და *Star Wars Galaxies*-ის შემქმნელი. ფოგელი იყო *Star Wars: The Old Republic*-ის აღმასრულებელი დირექტორი BioWare Austin-ში მუშობის პერიოდში.

2014 წლის 28 მაისს BattleCry Studios-მა დააანონსა მისი პირველი უფასო მრავალმოთამაშიანი ვიდეო თამაში  სახელწოდებით *BattleCry*.

Bethesda Game Studios Austin არის ZeniMax Media-ის მეორე სტუდია Arkane Studios შემდეგ, რომელიც მდებარეობს ოსტინში.

2018 წელს კომპანიას დაერქვა Bethesda Game Studios Austin.

## თამაშები
## რესურსები ინტერნეტში
* 

## სქოლიო
კატეგორია:ვიდეო თამაშების კომპანიები ამერიკის შეერთებულ შტატებში
კატეგორია:ვიდეო თამაშების მწარმოებელი კომპანიები
კატეგორია:ZeniMax Media
სახე

**სახე** () — ადამიანის თავის წინა ნაწილი, რომილიც მნიშვნელოვან როლს თამაშობს ემოციის გამოსახატავად. სახე ერთ-ერთი ყველაზე კარგი საშუალებაა ადამიანის იდენტიფიკაციისათვის.

## სტრუქტურა
ადამიანის თავის წინა ნაწილი რამდენიმე გამოკვეთილ არეალს. მათ შორის:
* შუბლი, თმის საფარის ქვეშ არსებული კანი, რომელიც მთავრდება თვალის ჭრილით და საფეთქლებით.
* თვალები, მხედველობის ორგანოები, რომელსაც ქუთუთოები და წამწამები იცავს მექანიკური დაზიანებისაგან.
* ცხვირი, ნესტოებით და ცხვირის ძგიდით.
* ლოყები, ქვედა და ზედა ყბა, ნიკაპი.
* პირი ტუჩებით (ზოგჯერ ჩანს კბილები).

## ფუნქციები
### ემოციის გამოხატვა
სახე აუცილებელია, რათა ადამიანმა საკუთარი ემოცია გამოხატოს. შუბლის შეკვრა ნიშნავს უკმაყოფილებას, ღიმილი კი, როგორც, წესი დადებით ემოციას გამოხატავს. ადამიანს შეუძლია „წაიკითხოს“ ემოცია სხვის სახეზე. ერთი კვლევის დროს შეიქმნა მულტიმოდალური გრძნობების ამოცნობის ტესტი, რითაც შეეცადა ეპოვა საშუალება, რათა „გაეზომა“ გრძნობები. კვლევის პერიოდში მკვლევრები ყოველდღიურად აკვირდებოდნენ ადამიანთა სახეებს და „კითხულობდნენ“ მათ ემოციებს.
### ადამიანის იდენტიფიკაცია
ადამიანის იდენტიფიკაციისათვის უდიდეს როლს სახე თამაშობს. ყველა ადამიანის სახე განსხვავებულია (იშვიათი გამონაკლისების გარდა), ამის გამო სახე უმნიშვნელოვანესი ნაწილია პიროვნების ამოცნობის პროცესში.
## გალერეა

File:Folio Makeup by Razel Pong 02.jpg
File:Russian passport photo.JPG
File:Elderly Gambian woman face portrait.jpg
File:Michele Balducci Actor.jpg
File:Face – Juno.jpg
File:--Изображение-Портреты-Михайлова Елена Владимировна.jpg
File:Face – Alexander.jpg
File:Huellas del tiempo.JPG
File:Sabaa Nissan Militiaman.jpg
File:Aj young 425625.jpg
Image:Palestinian girl in Qalqiliya.jpg
File:Boy Face from Venezuela.jpg

## სქოლიო
კატეგორია:სახე
კატეგორია:თავი
ZeniMax Online Studios

**ZeniMax Online Studios** — ZeniMax-ის შვილობილი კომპანია, რომელიც ორიენტირებულია ონლაინ თამაშების შექმნაზე.. მისი პირველი და ერთადერთი თამაში არის „The Elder Scrolls Online“. ZeniMax Studios ჰყავს დაახლოებით 250 თანამშრომელი. კომპანია დაფუძნდა 2007 წელს ჰანტ ვალში, მერილენდის შტატში.

## ისტორია
ZeniMax Online Studios დაარსებული იქნა 2007 წელს ZeniMax Media-ის მიერ. ხელმძღვანელად დაინიშნა მეტ ფირორი მასიური მრავალ მოთამაშიანი ონლაინ თამაშების შემქნელი, რომელიც წარსულში მუშაობდა Mythic Entertainment-ში.

კომპანია შეიქმნა სპეციალურად MMOG-ის თამაშების შექმნისთვის. 2007 ხელი მოეწერა შთანხმებას, რითაც კომპანიას ჰქონდა თამაშის ძრავის  HeroEngine-ის გამოყენების უფლება.

2008 წლის ივნისს ZeniMax Online Studios გადავიდა ჰანტ ვალში, სადაც მდებარეობს დღემდე.

2011 წლის 15 მარტს კომპანიამ განაცხადა, რომ  გეგმავს ირლანდიაში შექმნას მოთამაშეთა მხარდაჭერის ცენტრი.

## თამაშები
## რესურსები ინტერნეტში
* ZeniMax Online Studios official website
## სქოლიო
კატეგორია:ვიდეო თამაშების კომპანიები ამერიკის შეერთებულ შტატებში
კატეგორია:ვიდეო თამაშების გამომცემელი კომპანიები
კატეგორია:ZeniMax Media
კატეგორია:ვიდეო თამაშების მწარმოებელი კომპანიები
ჯეიმზ I (შოტლანდია)

**ჯეიმზ I** (; დ. 25 ივლისი, 1394, ფაიფი — გ. 21 თებერვალი, 1437, პერთი) — შოტლანდიის მეფე სტიუარტების დინასტიიდან, რობერტ III-ისა და ანაბელა დრუმოდის ვაჟი.

ჯეიმზ I 1394 წელს, ფაიფში დაიბადა. ის არ მოიაზრებოდა ტახტის მემკვიდრედ, ვინაიდან ჰყავდა უფროსი ძმა — როთსეის ჰერცოგი დეივიდი და სწორედ ის ითვლებოდა ტახტის მემკვიდრედ, მაგრამ დეივიდი მოულოდნელად გარდაიცვალა 1402 წელს და ტახტის მემკვიდრე რვა წლის ჯეიმზი გახდა.

ჯეიმზმა კარგი განათლება მიიღო ინგლისში და მოიხიბლა იქაური მმართველობის მეთოდებით და მეფე ჰენრი V-ით. ის დაახლოებით 20 წლის განმავლობაში იყო პატიმარი ლონდონის ტაუერში. მან მიიღო გვირგვინი, 1406 წელს, მამის გარდაცვალების შემდეგ, მაგრამ მაინც ტყვეობაში რჩებოდა, ხოლო შოტლანდიას მისი ბიძა მართავდა. 1423 წელს ის 60 000-ად გამოისყიდეს და შოტლანდიაში დაბრუნდა. 

ჯეიმზმა პრესტიჟი დაუბრუნა მონარქიას და მიწები წაართვა ამბოხებულ დიდებულებს, მათ შორის საკუთარ ბიძასაც. ჯეიმზ I ძლიერი მმართველი იყო და დააარსა შოტლანდიის სასამართლო სხდომა. მან ძალიან ბევრი დიდებული სიკვდილითაც კი დასაჯა. მეფეს უყვარდა ფუფუნებაში ცხოვრება და მეფის სასახლესა და საკუთარ თავზე ბევრ ფულს ხარჯავდა. ამ ყველაფერმა დიდებულების უკმაყოფილება გამოიწვია და დაიწყო აჯანყება.

აჯანყებას სათავეში ედგა უოლტერ სტიუარტი და რობერტ III-ის ვაჟი მე-2 ქორწინებიდან. ისინი თავს დაესხნენ დომინიკის მონასტერში, პერთში და მოკლეს 1437 წლის 21 თებერვალს. მის შემდეგ კი შოტლანდიის ტახტი მისმა ვაჟმა — ჯეიმზ II-მ.

ჯეიმზ I 1424 წელს დაქორწინდა ჯოან ბოფორზე. მათ ამ ქორწინებიდან რვა შვილი ეყოლათ. აქედან, ტახტის მემკვიდრე ჯეიმზი და მისი ტყუპი ალექსანდერი 1430 წელს დაიბადნენ, მაგრამ ალექსანდერი დაბადებიდან მალევე გარდაიცვალა.

## ლიტერატურა 
* 
* 
* 
* 

კატეგორია:დაბადებული   25 ივლისი
კატეგორია:დაბადებული 1394
კატეგორია:გარდაცვლილი  21 თებერვალი
კატეგორია:გარდაცვლილი 1437
კატეგორია:შოტლანდიის მეფეები
კატეგორია:XV საუკუნის ევროპის მონარქები
კატეგორია:სტიუარტები
Id Software

**id Software** — ამერიკული ვიდეო თამაშების შემქმნელი კომპანია, რომელიც მდებარეობს რიჩარდსონში, ტეხასში. კომპანია დაფუძნებული იქნა 1991 წელს კომპანია Softdisk-ის 4 წევრის ჯონ კარმაკის, ჯონ რომეროს, ტომ ჰოლის, ადრიან კარმაკისა და ბიზნესმენ ჯეი უილბერის მიერ.

id Software-მა შეიმუშავა უამრავი ტექნოლოგიური ინოვაციები ვიდეო თამაშების განხრით PC პლატფორმისთვის (კერძოდ windows-სა და MS-DOS-ისთვის). ასევე მათ შექმნეს ისეთი ცნობილი თამაშების ფრენჩაიზები, როგორებიც არის *Wolfenstein*, *Doom* და *Quake*.

კომპანია, ასევე ჩართული იყო პირველი პირის მსროლელის ჟანრის თამაშების შექმნაში. *Wolfenstein 3D* ითვლება პირველ FPS ჟანრის თამაშად, *Doom*-მა პოპულარიზაცია გაუწია აღნიშნულ ჟანრს, ხოლო რაც შეეხება  *Quake*-ს, ის არის პირველი შუტერი, რომელსაც გააჩნდა მრავალმოთამაშიანი ონლაინ რეჟიმი.

2009 წლის 24 ივნისს კომპანია შეიძინა ZeniMax-მა.

### id Software-ის მიერ შემუშავებული თამაშები
## რესურსები ინტერნეტში
* 
* ZeniMax Media Inc.
* *id Software*-ის პროფილი MobyGames-ზე

## სქოლიო
კატეგორია:ვიდეო თამაშების კომპანიები ამერიკის შეერთებულ შტატებში
კატეგორია:ვიდეო თამაშების მწარმოებელი კომპანიები
კატეგორია:ZeniMax Media
კატეგორია:Commander Keen
კატეგორია:Doom (სერია)
კატეგორია:Quake (სერია)
კატეგორია:Wolfenstein (სერია)
კატეგორია:ტეხასში დაარსებული პროგრამული უზრუნველყოფის მწარმოებელი კომპანიები 
კატეგორია:1991 წელს დაარსებული პროგრამული უზრუნველყოფის მწარმოებელი კომპანიები
კატეგორია:ვიდეო თამაშების კომპანიები ამერიკის შეერთებულ შტატებში
მოსკოვიუმი

**მოსკოვიუმი** (; ქიმიური სიმბოლო — Mc); *უნუნპენტიუმი* (; ქიმიური სიმბოლო — Uup), *ეკა-ბისმუთი* (Eka-bismuth) — ელემენტთა პერიოდული სისტემის მეშვიდე პერიოდის, მეთხუთმეტე ჯგუფის (მოძველებული კლასიფიკაციით — მეხუთე ჯგუფის მთავარი ქვეჯგუფის, Vა) ხელოვნურად მიღებული რადიოაქტიური ქიმიური ელემენტი. მისი ატომური ნომერია — 115, tდნ — 400 °C, tდუღ — 1100 °C, სიმკვრივე — 13.5 გ/სმ3. მოსკოვიუმი სინთეთიკურია და მხოლოდ ლაბორატორიებში იქმნება, მოსკოვიუმის ნახევრად დაშლის პერიოდია 220 მილიწამი.  ელემენტი პირველად რუსმა მეცნიერებმა ქალაქ დუბნაში აღმოაჩინეს. 2015 წლის დეკემბერში თეორიული და გამოყენებითი ქიმიის საერთაშორისო კავშირიმა (IUPAC) და თეორიული და გამოყენებითი ფიზიკის საერთაშორისო კავშირმა (IUPAP) ქიმიური ელემენტი ოფიციალურად აღიარა და პერიოდულობის სისტემაში ადგილი მიუჩინა. დღემდე მოსკოვიუმის დაახლოებით 100 ატომია გამოკვლეული, მათი მოლური მასა 287 - 290-ს შუა მერყეობს. 

## რესურსები ინტერნეტში
* Uut and Mc Add Their Atomic Mass to Periodic Table 
* Superheavy elements 
* History and etymology
* Ununpentium at *The Periodic Table of Videos* (University of Nottingham)

## სქოლიო
ფინეთის ეროვნული საფეხბურთო ნაკრები

**ფინეთის ეროვნული საფეხბურთო ნაკრები** () წარმოადგენს ფინეთს საერთაშორისო ტურნირებზე და შეხვედრებზე ფეხბურთში. ნაკრების კონტროლს და ხელმძღვანელობას ახორციელებს ფინეთის ფეხბურთის ფედერაცია.

## მიღწევები
### მსოფლიოს ჩემპიონატზე
### ევროპის ჩემპიონატზე
### ზაფხულის ოლიმპიურ თამაშებზე
## ამჟამინდელი შემადგენლობა
შემადგნლობა მოცემულია 2015 წლის 11 ოქტომბერს ჩრდილოეთ ირლანდიის ეროვნული საფეხბურთო ნაკრების წინააღმდეგ გამართული მატჩის მიხედვით.

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## რეკორდები
### ყველაზე მეტი მატჩი
### ბომბარდირები
## მწვრთნელები
## რესურსები ინტერნეტში 
* ფინეთის ფეხბურთის ფედერაციის საიტი

კატეგორია:ევროპის ეროვნული საფეხბურთო ნაკრებები
კატეგორია:ფინეთის ეროვნული სპორტული ნაკრებები
კატეგორია:ფინეთის ფეხბურთი
Birdy (მომღერალი)

**ჟასმინ ვან დენ ბოგარიდი** (; ცნობილია მისი სასცენო სახელით **Birdy** (**ბერდი**; დ. 15 მაისი, 1996 — ბრიტანელი მომღერალი და სიმღერების ავტორი. 12 წლის ასაკში გახდა Open Mic UK-ის გამარჯვებული. მისი გარღვევა იყო სადებიუტო სინგლის, Bon Iver-ის სიმღერის Skinny Love-ის ვარიაციის გამოშვება, რომელმაც ექვსჯერ მიიღო პლატინის ხარისხის სერტიფიკატი ავსტრალიაში. მისმა პირველი ალბომმა სახელწოდებით *Birdy*, რომელიც გამოვიდა 2011 წლის 7 ნოემბერს, მოიპოვა მსგავსი პოპულარობა, ხოლო Birdy-ის მეორე ალბომი 2013 წლის 23 სექტემბერს გამოიცა გაერთიანებულ სამეფოსა და ევროპის სხვა ქვეყნებში.

## დისკოგრაფია
;სტუდიური ალბომები
* *Birdy* (2011)
* *Fire Within* (2013)
* *Beautiful Lies* (2016)
* *Young Heart* (2021)
* *Portraits* (2023)

## რესურსები ინტერნეტში
*

კატეგორია:ინგლისელი მომღერლები
კატეგორია:ინგლისელი მუსიკოსები
კატეგორია:დაბადებული 15 მაისი
კატეგორია:დაბადებული 1996
კატეგორია:XXI საუკუნის ინგლისელი მომღერლები
კატეგორია:ცოცხალი ადამიანები
კორელა

thumb|კორელა - ავსტრალიური თუთიყუში
**კორელა** (იგივე **ნიმფა**, **ნიმფა-კორელა**, ) — ავსტრალიური წარმოშობის კაკადუსებრთა ოჯახის ყველაზე პატარა წარმომადგენელი. გავრცელების არეალი — ავსტრალიის კონტინენტი. მათ ახასიათეთ ცხოვრების გუნდური წესი, გააჩნიათ ლაპარაკის ნიჭი. სიგრძე კუდის ჩათვლით — 30-33 სმ., მხოლოდ კუდი — 14-16 სმ., წონა — დაახლოებით 120 გრ. დამახასიათებელი ნიშანია თავზე დიდი ქოჩორი და გრძელი კუდი. 

## კორელას სუბჯიშები 
* **ალბინოსი** თეთრი წითელი თვალებით. ტანი მთლიანად თეთრია, თავი და ფრთები მოყვითალო.
* **თეთრი** შავი თვალებით. თუთიყუში მიიღება თეთრი მამალის ნაცრისფერ დედალთან შეჯვარებით.
* **ლუტინო** (ყვითელი) წითელი თვალებით. ტანი ყვითელი ფერისაა, ხოლო ფრთებზე აღენიშნება თეთრი ფერის ლაქები. ლოყებზე კაშკაშა ყვითელი ლაქები.
* **ღია ნაცრისფერი**. თუთიყუში მიიღება ნაცრისფერი და თეთრი კორელების შეჯვარებით.
* **დარიჩინისფერი**. ხშირად ხდება მისი შეჯვარება ლუტინოს სუბჯიშთან, რათა მიღებულ იქნას უფრო მკვეთრი ღია ლაქები.
* **მუქი ყვითელი**. მომდინარეობს დარინჩისფერი სუბჯიშისგან.
* **შაკისებრი**. აღენიშნებათ თეთრი ფერის თავი, მოთეთრო-მოყვითალო კუდი, ფრთები და ზურგი მონაცრისფრო.
* **შავფრთიანი**. გააჩნია ღია ნაცრისფერი შეფერილობა, მხოლოდ ზურგი და ფრთები უფრო მუქი.
* **შავი**. თუთიყუში შავი და ნაცრისფერია, თავი შედარებით ღია ფერისაა, ფრთეზე აღენიშნება თეთრი ლაქები, როგორც ნაცრისფერ კორელას.

## რესურსები ინტერნეტში 
* ნიმფა-კორელა. ZOONEWS.GE - პორტალი ცხოველების შესახებ 

კატეგორია:თუთიყუშისნაირნი
მეტ ფირორი

მინი|220პქ|მეტ ფირორი 2019 წელს
**მეტ ფირორი** () — ვიდეო თამაშების პროდიუსერი და დიზაინერი, რომელიც ძირითადად, დაკავებული არის მასიური მრავალმოთამაშიანი ონლაინ თამაშების შექმნით. ფირორი არის ZeniMax Online Studios-პრეზიდენეტი, სადაც მუშაობდა MMORPG ჟანრის თამაშის შექმნაზე სახელწოდებით The Elder Scrolls Online. 

## რესურსები ინტერნეტში 
*მეტ ფირორი mmorpg.com-ზე
*მეტ ფირორი twitter.com-ზე
*ZeniMax Online Studios ოფიციალური საიტი

კატეგორია:ვიდეო თამაშების დიზაინერები
Grundig

მინი|250პქ|ოფიციალური ლოგო
**Grundig** — გერმანული მედია კონგლომერატი, რომელიც დაარსდა 1945 წელს მაქს გრუნდიგის მიერ. დაარსების საწყის ეტაპზე კორპორაცია ძირითადად ტრანზისტორების წარმოებით იყო დაკავებული, რომელსაც ძალიან ინტენსიურად ყიდულობდა გერმანული ვერმახტი. 2003 წელს კონგლომერატი გაკოტრდა  და გადავიდა თურქულ კომპანია Beko-ს მფლობაში, რომელიც Grundig-ის წარმოების ძირითადი სფეროებია: ტელევიზორები, DVD/Blu-ray და Hi-Fi მოწყობილებები, აუდიო მოწყობილებები, რადიომიმღებები, აგრეთვე ისეთი პროდუქციაც, როგორიცაა ადამიანის თმისა და ტანის მოვლის მოწყობილობები.

## რესურსები ინტერნეტში 
* ოფიციალური საიტი 

კატეგორია:გერმანიის კომპანიები
ყირგიზეთის ჰიმნი

**ყირგიზეთის რესპუბლიკის სახელმწიფო ჰიმნი** (; ) —  ყირგიზეთის ეროვნული სიმბოლო, მიიღეს 1992 წლის 18 დეკემბერს ყირგიზეთის უმაღლესი საკანონმდებლო ორგანოს რეზოლუციის მიხედვით. მუსიკა შექმნილია ნასირ დავსელოვივისა და კალი მოლდობასანოვის მიერ, ტექსტის ავტორები არიან ჯამილ სადიკოვი და ეშმამბეტ ყულუევი.

## ტექსტი
:Ак мөңгүлүү аска зоолор, талаалар,
:Элибиздин жаны менен барабар.
:Сансыз кылым Ала-Тоосун мекендеп,
:Сактап келди биздин ата-бабалар.

::Алгалай бер, кыргыз эл,
::Азаттыктын жолунда.
::Өркүндөй бер, өсө бер,
::Өз тагдырың колуңда.

:Байыртадан бүткөн мүнөз элиме,
:Досторуна даяр дилин берүүгө.
:Бул ынтымак эл бирдигин ширетип,
:Бейкуттукту берет кыргыз жерине.

::Алгалай бер, кыргыз эл,
::Азаттыктын жолунда.
::Өркүндөй бер, өсө бер,
::Өз тагдырың колуңда.

:Аткарылып элдин үмүт, тилеги,
:Желбиреди эркиндиктин желеги.
:Бизге жеткен ата салтын, мурасын,
:Ыйык сактап урпактарга берели.

::Алгалай бер, кыргыз эл,
::Азаттыктын жолунда.
::Өркүндөй бер, өсө бер,
::Өз тагдырың колуңда.

## იხილეთ აგრეთვე 
*ყირგიზეთის დროშა
*ყირგიზეთის გერბი

## რესურსები ინტერნეტში
* Audio of the national anthem of Kyrgyzstan, with information and lyrics 
* Himnuszok - A vocal recording of the anthem hosted on Szbszig's Himnuszok website
* Version of the national anthem on the audio page of the President of Kyrgyzstan 
* National anthem of Kyrgyzstan from official website of President of Kyrgyz Republic 

კატეგორია:ყირგიზეთის ეროვნული სიმბოლოები
ყირგიზეთის გერბი

**ყირგიზეთის გერბი** —  ყირგიზეთის რესპუბლიკის ოფიციალური სიმბოლო, რომელიც მიიღეს საბჭოთა კავშირის დაშლის შემდგომ, 1992 წლის 2 ივნისს. ემბლემას აქვს წრიული ფორმა რომელშიც დომინირებს ლურჯი ფერი. ცისფერი ფერი ასევე ცნობილია როგორ ყირგიზი ხალხის სიმამაცისა და სულგრძელების სიმბოლო. გერბის მარცხენა და მარჯვენა მხარეებზე გამოსახულია ხორბალი და ბამბა, მის ზემო და ქვემო ნაწილებში კი ყირგიზულ ენაზე წერია "Кыргыз Республикасы" (ყირგიზეთის რესპუბლიკა).
ცენტრში გამოსახულია ტიან-შანის მთები, ხოლო მის ქვემოთ მინდორი. მთის პანორამის უკან მოსჩანს ამომავალი მზე. ფრთებგაშლილი მიმინო რომელიც მოთავსებულია პანორამის ქვეშ, ქმნის იმის ასოციაციას თითქოსდა პანორამა მის ფრთებზე ძევს

## ისტორია
სსრკ-დან გამოყოფამდე ყირგიზეთის საბჭოთა სოციალისტური რესპუბლიკის გერბი მსგავსი იყო სხვა საბჭოთა რესპუბლიკების გერბებისა. სხვა იმ პოსტ-საბჭოთა რესპუბლიკების მსგავსად, რომელთაც ოქტომბრის რევოლუციამდე არ გააჩნდათ ეროვნული სიმბოლოები, ყირგიზეთის გერბიც შეიცავს ზოგიერთ კომპონენტს ყირგიზეთის სსრ-ის გერბიდან, მათ შორის ხორბლს, ბამბას, ამომავალ მზესა და ტიან-შანის ქედს.

## იხილეთ აგრეთვე
*ყირგიზეთის სსრ-ის გერბი
*ყირგიზეთის დროშა
*ყირგიზეთის ჰიმნი

## რესურსები ინტერნეტში 
* ყირგიზეთის მოქმედი კონსტიტუცია 
* ყირგიზეთის რესპუბლიკის სიმბოლოები 

კატეგორია:სახელმწიფო გერბები
კატეგორია:ყირგიზეთის ეროვნული სიმბოლოები
კატეგორია:გერბები მზის გამოსახულებით
კატეგორია:გერბები ანბანის მიხედვით
კაზა-გრანდი

**კაზა-გრანდი** () — მუნიციპალიტეტი ბრაზილიაში, მინას-ჟერაისის შტატში; მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ კონსელიეირუ-ლაფაეტის შემადგენლობაში.

2010 წლის მონაცემებით, მოსახლეობა 2 244 ადამიანს შეადგენდა, მოსახლეობის სიმჭიდროვე 14.23 კმ²-ზე. ფართობი 157 727 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
ბალახადერინი

**ბალახადერინი** (; ) — ქალაქი ირლანდიაში, მდებარეობს როსკომონის საგრაფოში, კონაქტის პროვინციაში.

1860 წელს ბალახადერინის კათედრალი დადგინდა კათოლიკური ეკლესიის აკონრის ეპარქიის საკათედრო ტაძრად. 1898 წლამდე ბალახადერინი შედიოდა მეიოს საგრაფოს შემადგენლობაში.

2011 წლის მონაცემებით, ქალაქის მოსახლეობა 1 822 ადამიანს შეადგენდა.

## იხილეთ აგრეთვე 
* როსკომონის საგრაფო

## რესურსები ინტერნეტში
* Ballaghaderreen.com
* ადგილობრივი გაზეთი 
* Ballaghaderreen GAA Club 

კატეგორია:ირლანდიის ქალაქები
კატეგორია:როსკომონის საგრაფოს დასახლებული პუნქტები
ბალინლოხი

**ბალინლოხი** (; ) — პატარა ქალაქი ირლანდიაში, მდებარეობს როსკომონის საგრაფოში, კონაქტის პროვინციაში, ბალიჰონისსა და კასლრეის შორის.

ტბა ო'ფლინი, რომელიც მდებარეობს ქალაქის ჩრდილოეთით, ცნობილია კალმახის თევზჭერით. ტბა, ასევე, არის მდინარე სუკის ერთ-ერთი წყარო.

ბალინლოხშია როსკომონის საგრაფოს ლუდის ერთადერთი ქარხანა *Black Donkey Brewing Ltd*. ეს ლუდსახდელი ყველაზე მეტად ცნობილია თავიანთი სახლში დამზადებული ელით, რომელსაც „ცხვრის ქურდი“ ჰქვია (*Sheep Stealer*).

## იხილეთ აგრეთვე 
* როსკომონის საგრაფო

## სქოლიო
კატეგორია:ირლანდიის ქალაქები
კატეგორია:როსკომონის საგრაფოს დასახლებული პუნქტები
ბელანაგერი

**ბელანაგერი** (; , *„ურმის ფონი“*) — სოფელი ირლანდიაში, მდებარეობს როსკომონის საგრაფოში, კონაქტის პროვინციაში, ტულსკსა და ფრენჩპარკს შორის. 

ბელანაგერი, ისტორიულად, ო’კონორების კლანის სამოსახლო იყო მწერალ და ისტორიკოს ჩარლზ ო’კონორის ჩათვლით. მისი აშენებულია ბელანაგერის კოშკი, რომელიც დღეს ნანგრევებადაა ქცეული.

სოფელში მოქმედებს ცხენოსნობისა ველოსპორტის კლუბები. ასევე, ბელანაგერს ჰყავს საკუთარი საფეხბურთო კლუბიც.

## იხილეთ აგრეთვე 
* როსკომონის საგრაფო.

## რესურსები ინტერნეტში
*ირლანდიის ბიბლიოთეკა
*Ballinagare FC 

## სქოლიო
კატეგორია:როსკომონის საგრაფოს დასახლებული პუნქტები
ბრატია-დასკალოვის თემი

**ბრატია-დასკალოვის თემი** () — თემი ცენტრალურ ბულგარეთში. შედის სტარა-ზაგორის ოლქში. თემის მოსახლეობაა 8 735 ადამიანი, ხოლო ფართობი შეადგენს 482.04 კმ²-ს. მოიცავს 23 დასახლებულ პუნქტს. ადმინისტრაციული ცენტრია სოფელი ბრატია-დასკალოვი.

## იხილეთ აგრეთვე
* სტარა-ზაგორის ოლქი
* ბულგარეთის ადმინისტრაციული დაყოფა

## რესურსები ინტერნეტში
* ოფიციალური საიტი
* Избори 2007 

კატეგორია:სტარა-ზაგორის ოლქის თემები
კატეგორია:ბულგარეთის თემები
ბახტრიონი (მრავალმნიშვნელოვანი)

საკუთარი სახელი **ბახტრიონი** შეიძლება აღნიშნავდეს:

*ბახტრიონის ბრძოლა – ირანელ დამპყრობელთა წინააღმდეგ კახეთის აჯანყების ერთ-ერთი გადამწყვეტი ეპიზოდი
*ბახტრიონის ციხე – ფეოდალური ხანის ციხესიმაგრე კახეთის მხარის ახმეტის მუნიციპალიტეტში
*ბახტრიონის ეკლესია
*ბახტრიონის ციხის ეკლესია
*ბახტრიონი – ვაჟა-ფშაველას პოემა
*ბახტრიონი – ახმეტის მუნიციპალიტეტის საინფორმაციო ცენტრის გაზეთი
*ბახტრიონი – ქართული გაზეთი, გამოდიოდა 1919-21 წლებში თბილისში, რედაქტორი გოგლა ლეონიძე
*ბახტრიონი – საფეხბურთო კლუბი ქალაქ ახმეტიდან
*ბახტრიონი – ქუჩის და ერთ-ერთი ადმინისტრაციული სამოქმედო უბნის სახელი საბურთალოს რაიონში, თბილისში
*ბახტრიონი – ქართული სუფრის მშრალი ღვინო
*ბახტრიონი – გრიგოლ კილაძის ოპერა
*ბახტრიონი – დავით გაჩეჩილაძის პიესა
შვილობილი კომპანია

**შვილობილი კომპანია** — კომპანია, რომელსაც ფლობს ან აკონტროლებს სხვა კომპანია. მფლობელ კომპანიას უწოდებენ მშობელ კომპანიას ან ჰოლდინგურ კომპანიას. შვილობილი შეიძლება იყოს კორპორაციული ან შეზღუდული პასუხისმგებლობის მქონე კომპანია ან კიდევ, ზოგ შემთხვევაში — სახელმწიფო საწარმო.

იგი წარმოადგენს ბიზნესს ცხოვრების ძირითად დამახასიათებელ თვისებას და ყველა ტრანსნაციონალური კომპანია ამგვარი გზით ახორციელებს თავის საქმიანობას.

## რესურსები ინტერნეტში
* შვილობილი კომპანია ენციკლოპედიურ ლექსიკონში

## სქოლიო
კატეგორია:ბიზნეს მოდელები
კატეგორია:კომპანიის სახეობები
ZeniMax Europe

**ZeniMax Europe** — გამომცემი. სრულ მფლობელობაში მყოფი შვილობილი  კომპანია, რომელსაც ფლობს ZeniMax Media.  შტაბ-ბინა მდებარეობს ლონდონში, ინგლისში. კომპანია დაარსებული იქნა 2008 წლის 18 თებერვალს.

## სქოლიო
კატეგორია:ვიდეო თამაშების კომპანიები გაერთიანებულ სამეფოში
კატეგორია:ZeniMax Media
კატეგორია:ვიდეო თამაშების მწარმოებელი კომპანიები
ბელანამულია

**ბელანამულია** (; , *„წისქვილის ფონის პირი“*) — სოფელი ირლანდიაში, მდებარეობს როსკომონის საგრაფოში, კონაქტის პროვინციაში. ქალაქ ათლონის სწრაფი ზრდის გამო, ის ნელ-ნელა უახლოვდება ბელანამულიას.  დღეისათვის იგი სოფლისაგან დაშორებულია 4 კილომეტრით, რის გამოც ბელანამულია შეიძლება განვიხილოთ მის გარეუბნად, თუმცა მას ჯერ კიდევ შენარჩუნებული აქვს სოფლის სტატუსი.

ცნობილი მეგალითი – მიჰამბი მდებარეობს სოფლის სამხრეთით, დაახლოებით ერთ კილომეტრში.

## იხილეთ აგრეთვე 
* როსკომონის საგრაფო.

კატეგორია:როსკომონის საგრაფოს დასახლებული პუნქტები
ჯერი ბრუკჰაიმერი

**ჯერომ ლეონ ბრუკჰაიმერი** (; დ. 21 სექტემბერი, 1943, დეტროიტი, აშშ) — ამერიკელი  კინო და სატელევიზიო პროდიუსერი.

## ბიოგრაფია
ბრუკჰაიმერი დაიბადა 1943 წლის 21 სექტემბერს დეტრიოტში, ებრაელი ემიგრანტების ოჯახში. დაამთავრა არიზონას უნივერსიტეტი. შემდეგ ჩაერთო სარეკლამო ბიზნესში. 1980-იანი წლებიდან მოყოლებული მოღვაწეობს როგორც კინოპროდიუსერი. 2007-2021 წლებში იყო ვიდეო თამაშების კომპანია ZeniMax Media-ს დირექტორთა საბჭოს წევრი.

2013 წლის 13 ივნისს ჰოლივუდის დიდების ხეივანში გახსნილი იქნა მისი ვარსკვლავი, რომელიც მდებარეობს ჰოლივუდის ბულვართან ახლოს. საზეიმო ცერემონიას ესწრებოდნენ ჯონი დეპი და ტომ კრუზი..

## რესურსები ინტერნეტში
* ჯერი ბრუკჰაიმერის ფილმები
* 

## სქოლიო
კატეგორია:ამერიკელი კინოპროდიუსერები
კატეგორია:ამერიკელი ტელეპროდიუსერები
კატეგორია:კალიფორნიელი რესპუბლიკელები
კატეგორია:დაბადებული 21 სექტემბერი
კატეგორია:დაბადებული 1943
კატეგორია:ემის ჯილდოს მფლობელები
კატეგორია:ცოცხალი ადამიანები
ფილიპინების ჰიმნი

**ფილიპინების სახელმწიფო ჰიმნი** — ეს არის ხულიან ფელიპეს მიერ შექმნილი კომპოზიცია სახელწოდებით „Lupang Hinirang“ (). ჰიმნის ტექსტად გამოყენებულია ხოსე პალმას ესპანურენოვანი პოემის, „ფილიპინები“-ს ფილიპურენოვანი თარგმანი.

## სახელწოდება
ჰიმნის სახელწოდება — Lupang Hinirang — სიტყვასიტყვით ითარგმნება როგორც არჩეული მიწა, თუმცა იგი ხშირად არასწორად მოხსენიებულია როგორც „საყვარელი მიწა“ ანდაც „საყვარელი ქვეყანა“ () რაც გამოწვეულია იმით, რომ ჰიმნის პირველი სტროფი ამ სიტყვებით იწყება.

## ტექსტი
ფილიპინების ეროვნული კანონმდებლობის თანახმად ჰიმნის შესრულება უნდა მოხდეს მხოლოდ და მხოლოდ ტაგალოგზე, ანუ ფილიპინების სახელმწიფო ენაზე. კანონის დამრღვევთათვის მოქმედებს სანქციები.

Bayang magiliw 
Perlas ng Silanganan, 
Alab ng puso 
Sa dibdib mo’y buhay.

Lupang hinirang, 
Duyan ka ng magiting, 
Sa manlulupig, 
'Di ka pasisiil.

Sa dagat at bundok, 
Sa simoy at sa langit mong bughaw, 
May dilag ang tula at awit 
Sa paglayang minamahal.

Ang kislap ng watawat mo’y 
Tagumpay na nagniningning, 
Ang bituin at araw niya 
Kailan pa ma’y 'di magdidilim.

Lupa ng araw, ng luwalhati’t pagsinta, 
Buhay ay langit sa piling mo; 
Aming ligaya, na 'pag may mang-aapi 
Ang mamatay nang dahil sa 'yo.

## სქოლიო
კატეგორია:ფილიპინების ისტორია
კატეგორია:ფილიპინების ეროვნული სიმბოლოები
ჩრდილოეთ მაკედონიის ეროვნული საფეხბურთო ნაკრები

**ჩრდილოეთ მაკედონიის ეროვნული საფეხბურთო ნაკრები** () წარმოადგენს ჩრდილოეთ მაკედონიას საერთაშორისო ტურნირებზე და შეხვედრებზე ფეხბურთში. ნაკრების კონტროლს და ხელმძღვანელობას ახორციელებს ჩრდილოეთ მაკედონიის ფეხბურთის ფედერაცია. ნაკრები არსებობის მანძილზე პირველად 2020 წელს გავიდა, ერთა ლიგის D დივიზიონის პლეი-ოფის ფინალში დაამარცხა საქართველოს ნაკრები, ანგარიშით 1-0. 

## მიღწევები
### მსოფლიოს ჩემპიონატზე
### ევროპის ჩემპიონატზე
## ამჟამინდელი შემადგენლობა
შემადგნლობა მოცემულია 2015 წლის 17 ნოემბერს ლიბანის ეროვნული საფეხბურთო ნაკრების წინააღმდეგ გამართული მატჩის მიხედვით.

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## რეკორდები 
### ყველაზე მეტი მატჩი 
### ბომბარდირები
## მწვრთნელები
## რესურსები ინტერნეტში 
* მაკედონიის ფეხბურთის ფედერაციის საიტი

კატეგორია:ევროპის ეროვნული საფეხბურთო ნაკრებები
კატეგორია:მაკედონიის ეროვნული სპორტული ნაკრებები
კატეგორია:მაკედონიის ფეხბურთი
ლეინსბორო-ბალილიგი

**ლეინსბორო-ბალილიგი** (; )(უფრო ხშირად მოიხსენიება როგორც უბრალოდ **ლეინსბორო** (Lanesborough ან Lanesboro)) — ქალაქი ცენტრალურ ირლანდიაში. მისი დასავლეთი ნაწილი – **ბალილიგი** მდებარეობს როსკომონის საგრაფოში, კონაქტის პროვინციაში, მდინარე შენონის მარჯვენა სანაპიროზე; ხოლო აღმოსავლეთი – **ლეინსბორო** — ლონგფორდის საგრაფოში, ლენსტერის პროვინციაში, შენონის მარცხენა სანაპიროზე. ქალაქი გაშენებულია ტბა ლოხ-რის ჩრდილოეთ მხარეს.

2011 წლის მონაცემებით, ქალაქის მოსახლეობა 1 377 ადამიანს შეადგენდა.

## იხილეთ აგრეთვე 
* როსკომონის საგრაფო
* ლონგფორდის საგრაფო

კატეგორია:ირლანდიის ქალაქები
კატეგორია:ლონგფრორდის საგრაფოს დასახლებული პუნქტები
კატეგორია:როსკომონის საგრაფოს დასახლებული პუნქტები
ლესლი მუნვესი

**ლესლი როი მუნვესი** (; დ. 6 ოქტომბერი, 1949) — CBS Corporation-ის პრეზიდენტი და გენერალური დერექტორი 2003-2018 წლებში. წარულში მუშაობდა კომპანია Viacom, Inc-ში, (წინამორბედი კომპოანია CBS Corporation-ის) სხვადასხვა თანამდებობაზე.

## ბიოგრაფია
მუნვესი დაიბადა ნიუ-იორკში, ჟოზეფინასა და ჰერმან მუნვესების ოჯახში. წარმოშვებით არის ებრაელი. დაამთავრა ბაკნელის უნივერსიტეტი. უნივერსიტეტის დამთავრების შემდეგ, იგი გადავიდა მანჰეტენზე, სადაც მოსინჯა მსახიობის როლი, თუმცა მსახიობობას ბიზნესის სფეროში მოღვაწეობა ამჯობინა.
.

## CBS
1995 წელს იგი შეურთდა CBS და დანიშნული იქნა CBS Entertainment-ის პრეზიდენტად. 2003 წელს დაინიშნა  CBS Television-ის პრეზიდენტად და აღმასრულებელ დირექტორად.

2012 წლის მონაცემებით იგი ითვლებოდა მეორე ყველაზე მაღალ ანაზღაურებად დირექტორად $58 მილიონის ოდენობით.

2012 წელს ლესლი მუნვესი შეყვანილი იქნა ტელევიზიის დიდების დარბაზში.

## ZeniMax Media
1999-2021 წლებში მუნვესი იყო კომპანია ZeniMax Media-ის დირექტორთა საბჭოს წევრი. მუნვესს დაფინანსებული აქვს Bethesda Softworks-ის მიერ გამოშვებული რამდენიმე თამაში, მათ შორის: „Fallout 3“, „The Elder Scrolls V: Skyrim“ და „Rage“.

## პირადი ცხოვრება
1978 წელს მუნვესი დაქორწინდა ნენსი ვიზენფელდზე (დაშორდა 2004 წელს), ვისთანაც ჰყავს სამი შვილი. 2004 წელს ხელმეორედ იქორწინა ჯული ჩენზე.

მუნვესი გადასხლდა ბევერლი-ჰილზში (კალიფორნია). სახლი იყიდა მწერალ ენდი ჰეიუორდისგან. მას, ასევე რეზიდენცია აქვს ნიუ იორკსა და მალიბუში
.

მუნვესი არის დავიდ ბენ-გურიონის ნათესავი.

## სქოლიო
კატეგორია:ამერიკელი ებრაელები
კატეგორია:დაბადებული 6 ოქტომბერი
კატეგორია:დაბადებული 1949
კატეგორია:XX საუკუნის ამერიკელი ბიზნესმენები
კატეგორია:მსახიობები ანბანის მიხედვით
კატეგორია:ცოცხალი ადამიანები
კატეგორია:ნიუ-იორკში დაბადებულები
ოპანის თემი

**ოპანის თემი** () — თემი ცენტრალურ ბულგარეთში. შედის სტარა-ზაგორის ოლქში. თემის მოსახლეობაა 3 107 ადამიანი, ხოლო ფართობი შეადგენს 257.48 კმ²-ს. მოიცავს 13 დასახლებულ პუნქტს. ადმინისტრაციული ცენტრია სოფელი ოპანი.

## იხილეთ აგრეთვე
* სტარა-ზაგორის ოლქი
* ბულგარეთის ადმინისტრაციული დაყოფა

## რესურსები ინტერნეტში
* ოფიციალური საიტი

კატეგორია:სტარა-ზაგორის ოლქის თემები
კატეგორია:ბულგარეთის თემები
აქშიირაქი

**აქშიირაქი** (იგივე აქ-შიირაქი, )) — მთიანეთი ტიან-შანის მთათა სისტემაში ყირგიზეთის ტერიტორიაზე. იგი ქმნის წყალგამყოფს მდინარე ნარინისა და აქსუს მდინარეთა აუზებს შორის. გადაჭიმულია დაახლოებით 50 კილომეტრზე. უმაღლესი წერტილის სიმაღლეა 5126 მ. აგებულია მეტამორფული ფიქლებით, კირქვებითა და გრანიტებით. წარმოადგენს ტიან-შანის გამყინვარების მნიშვნელოვან ცენტრს: გამყინვარების მთლიანი ფართობია 439 კმ², 59 მყინვარიდან ყველაზე გამორჩეულია პეტროვის მყინვარი, რომელიც მდინარე ნარინის სათავეს წარმოადგენს. გაბატონებულია მაღალმთის სუბნივალური და გლაციალურ-ნივალური ლანდშაფტები. 

## რესურსები ინტერნეტში 
კატეგორია:ყირგიზეთის ქედები
სილაჰდარ დამატი ალი-ფაშა

**სილაჰდარ დამატი ალი-ფაშა** (; დ. 1667, იზნიქი, ოსმალეთის იმპერია — 5 აგვისტო, 1716, პეტროვარადინი, სერბეთი) — ოსმალეთის იმპერიის გენერალი და დიდი ვეზირი 1713-1716 წლებში.

სილაჰდარ დამატი ალი-ფაშა დაიბადა 1667 წელს, იზნიქში. მისი მამა იყო ჰაჯი ჰუსეინი. ის ჯერ კიდევ სულთან მუსტაფა II-ის მმართველობის პერიოდში მოხვდა ოსმალეთის სამეფო კარზე. 1709 წელს ის დაქორწინდა აჰმედ III-ის ქალიშვილზე, რის შედეგადაც გახდა *დამატი* (სიძე) ოსმანების დინასტიისა და გახდა ოსმალეთის იმპერიის მეორე ვეზირი. 1713 წლის 27 აპრილს აჰმედ III-მ დანიშნა დიდ ვეზირად.

დიდი ვეზირად გახდომისთანავე, მან შეძლო პრუთის ხელშეკრულების რატიფიცირება რუსეთთან, რის შედეგადაც გამაგრდა იმპერიის საზღვრები ჩრდილოეთით. 1714 წელს, მან ყურადღება გატაიდანა მორეისკენ, რომლის დაკარგვასაც ოსმალეთი არასდროს შეჰგუებია. ამან გამოიწვია ჰაბსბურგებთან ომის განახლება. 1715 წლის კამპანია, რომელსაც სათავეში თავად ედგა სილიაჰდარ დამატი ალი-ფაშა, წარმატებული გამოდგა, ვინაიდან მორეა მალევე დაეცა და ოსმალებმა ცოტა მეომარი დაკარგეს.

ოსმალეთის იმპერიას ომი ჰაბსბურგების მოკავშირე ვენეციამაც გამოუცხადა. 1716 წელს ალი-ფაშა გადავიდა ავსტრიის ფრონტზე, სადაც ბევრად ძლიერი აღმოჩნდა მოწანააღმდეგეთა არმია, ვიდრე ამას ფაშა ელოდა. 5 აგვისტოს გაიმართა პეტროვარადინის ბრძოლა, სადაც სილაჰდარ დამატი ალი-ფაშა მოკლეს. მისი საფლავი არის ბელგრადში. 

## ლიტერატურა 
* Danişmend, İsmail Hâmi, (1961) *Osmanlı Devlet Erkâni*, İstanbul:Türkiye Yayınevi. 
* Buz, Ayhan, (2009) *Osmanlı Sadrazamları*, İstanbul: Neden Kitap, ISBN978-975-254-278-5

კატეგორია:ოსმალეთის იმპერიის დიდი ვეზირები
კატეგორია:დაბადებული 1667
კატეგორია:გარდაცვლილი 1716
ტოდ ჰოლენსჰედი

[მინი|200პქ|ჰოლენსჰედი 2013 წლის [QuakeCon-ის ცერემონიაზე]]
**ტოდ ჰოლენსჰედი** () — კომპანია id Software-ის ყოფილი პრეზიდენტი. ის, ასევე იყო  ZeniMax Media-ის დირექტორთა საბჭოს წევრი და საგადასახადო კონსულტანტი  კომპანია Arthur Andersen-ში.

## რესურსები ინტერნეტში
* Hollenshead & Carmack interview from gamesindustry.biz (2008)

## სქოლიო
კატეგორია:ხალხი ვიდეო თამაშების ინდუსტრიაში
კატეგორია:ცოცხალი ადამიანები
ლუქსემბურგის ეროვნული საფეხბურთო ნაკრები

**ლუქსემბურგის ეროვნული საფეხბურთო ნაკრები** () წარმოადგენს ლუქსემბურგს საერთაშორისო ტურნირებზე და შეხვედრებზე ფეხბურთში. ნაკრების კონტროლს და ხელმძღვანელობას ახორციელებს ლუქსემბურგის ფეხბურთის ფედერაცია.

## მწვრთნელები
 1963 წელს. ლუქსემბურგის ნაკრების ვარჯიშზე, მოგვიანებით გახდა ამ გუნდის მწვრთნელი.]]

## მიღწევები
### მსოფლიოს ჩემპიონატზე
### ევროპის ჩემპიონატზე
### ზაფხულის ოლიმპიურ თამაშებზე
## ამჟამინდელი შემადგენლობა
შემადგნლობა მოცემულია 2015 წლის 17 ნოემბერს პორტუგალიის ეროვნული საფეხბურთო ნაკრების წინააღმდეგ გამართული მატჩის მიხედვით.

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## რეკორდები 
### ყველაზე მეტი მატჩი 
### ბომბარდირები
## რესურსები ინტერნეტში 
* ლუქსემბურგის ფეხბურთის ფედერაციის საიტი

კატეგორია:ევროპის ეროვნული საფეხბურთო ნაკრებები
კატეგორია:ლუქსემბურგის ეროვნული სპორტული ნაკრებები
კატეგორია:ლუქსემბურგის ფეხბურთი
ფერღანის ქედი

**ფერღანის ქედი** () — ქედი ყირგიზეთში. შედის ტიან-შანის მთათა სისტემაში, რომელიც გადაჭიმულია სამხრეთ-აღმოსავლეთიდან ჩრდილო-დასავლეთისაკენ. ყოფს ფერღანის ხეობას შიგა ტიან-შანისაგან. ფერღანის ქედის სიგრძე 225 კმ-ია, ხოლო სიგანე — 62 კმ. 

ქედის კალთები დასერილია შემდეგი მდინარეების ხეობებით: ყარაყულჯა, ყარაუნქური, კულუკი, ჯაზი და ალა-ბუკა. უდიდესი ტბები, რომლებიც ქედს მიეკუთვნებიან: კულუნი და კარასუ. დაცული ბუნებრივი ტერიტორიებიდან აღსანიშნავია კულუნათინის სახელმწიფო ნაკრძალი, საიმალუუ-თაშის სახელმწიფო ბუნებრივი ეროვნული პარკი, ყარა-შოროს სახელმწიფო ბუნებრივი ეროვნული პარკი და სხვა. 

## რესურსები ინტერნეტში 
* 
* ინგლისურად Geoview.info-ზე

კატეგორია:ყირგიზეთის ქედები
კულუნის ტბა

**კულუნის ტბა** () — მთის ტბა ყირგიზეთში, ოშის ოლქში. მდებარეობს ტიან-შანის მთათა სისტემაში შემავალ ფერღანის ქედზე, ზღვის დონიდან 2 856 მეტრზე. ტბაში ჩაედინება მდინარე კულუნი.

## რესურსები ინტერნეტში 
*ყირგიზეთის დიდი ტბები  

კატეგორია:ყირგიზეთის ტბები
კატეგორია:ტბები ანბანის მიხედვით
აქ-ჟარი (თალასის რაიონი)

**აქ-ჟარი** () — სოფელი ყირგიზეთში, თალასის ოლქში, თალასის რაიონში. 2009 წლის აღწერის მონაცემებით, მოსახლეობა 2 149 ადამიანს შეადგენდა. SOATO კოდი — 41707 232 813 02 0.

## იხილეთ აგრეთვე 
* ყირგიზეთის ადმინისტრაციული დაყოფა
* თალასის რაიონი

## სქოლიო 
კატეგორია:თალასის ოლქის დასახლებული პუნქტები
ჟუმგალის რაიონი

**ჟუმგალის რაიონი** () — ყირგიზეთის ნარინის ოლქის ხუთი რაიონიდან ერთ-ერთი. ადმინისტრაციული ცენტრია სოფელი ჩაეკი.

## გეოგრაფია
ჟუმგალის რაიონი მდებარეობს ნარინის ოლქის ჩრდილო-დასავლეთ ნაწილში. დასავლეთიდან ესაზღვრება ჯალალაბადის ოლქის თოქთოგულის რაიონი, ჩრდილოეთიდან — ჩუის ოლქის პანფილოვის რაიონი, აღმოსავლეთიდან — ნარინის ოლქის აქ-თალაის, ხოლო სამხრეთიდან ამავე ოლქის ქოჩქორის რაიონები. ჟუმგალის რაიონის ფართობია 7 150 კმ².

## მოსახლეობა
2009 წლის ყირგიზეთის აღწერის მიხედვით რაიონში ცხოვრობდა 40 718 ადამიანი, რომელთაგან ყირგიზი შეადგენდნენ მოსახლეობის აბსოლუტურ უმრავლესობას, ანუ 99,7 პროცენტს .

## ადმინისტრაციული დაყოფა 
ჟუმგალის რაიონი 2012 წლამდე ადმინისტრაციულად იყოფოდა 12 სასოფლო ოლქად და ერთ დაბად — მინ-კუში. ამჟამად მინ-ქუშსაც სოფლის სტატუსი აქვს.

## ცნობილი ადამიანები 
* ბაკი ომურალიევი (1932—2003) — მსახიობი, რეჟისორი, დრამატურგი, პუბლიცისტი, ყირგიზეთის სსრ-ის კულტურის დამსახურებული მოღვაწე.
* მურატბეკ რისკულოვი (1909—1974) — თეატრისა და კინოს მსახიობი, ყირგიზეთის სსრ-ის სახალხო არტისტი (1958)
* მიდინ ალიბაევი (1917—1959) — პოეტი, დრამატურგი, სატირიკოსი, თარჯიმანი.
* მისკალ ომურკანოვა — ოპერის მომღერალი, ყირგიზეთის სსრ-ის სახალხო არტისტი.

## რესურსები ინტერნეტში
* Кыргызстан: Стратегический городок «союзного значения» Мин-Куш живёт лишь памятью о прошлом

## სქოლიო
კატეგორია:ყირგიზეთის რაიონები
კატეგორია:ნარინის ოლქის რაიონები